Rossiyaning Al-Quds bo‘yicha pozitsiyasi ma'lum qilindi

Rossiyaning Al-Quds maqomi bo‘yicha pozitsiyasi o‘zgarishsiz qoladi, deya ma'lum qildi Rossiya TIV rasmiy vakili Mariya Zaxarova. Uning so‘zlariga ko‘ra, shahar ikki mustaqil davlat – Falastin va Isroilning poytaxtiga aylanishi lozim. Bu haqda RIA «Novosti» xabar berdi.
«Shuni tasdiqlashni xohlaymizki, Rossiyaning Al-Quds bo‘yicha pozitsiyasi o‘zgarishsiz qoladi. Shahar ikki mustaqil davlat – Falastin hamda Isroilning poytaxti bo‘lishi – hamda barcha uchta monoteistik dindagilar uchun ochiq qolishi lozim», - deya aytib o‘tdi Zaxarova brifingda.
Eslatib o‘tamiz, avvalroq Arab davlatlari ligasi Al-Quds bo‘yicha favqulodda yig‘ilish o‘tkazishi xabar berilgandi.